title: A Bizottság (EU) 2015/1729 végrehajtási rendelete (2015. szeptember 28.) a kálium-szorbát létező hatóanyag 8. terméktípusba tartozó biocid termékekben történő felhasználásának jóváhagyásáról (EGT-vonatkozású szöveg)

text:
               29.9.2015

               HU

               Az Európai Unió Hivatalos Lapja

               L 252/24

         A BIZOTTSÁG (EU) 2015/1729 VÉGREHAJTÁSI RENDELETE
   (2015. szeptember 28.)
   a kálium-szorbát létező hatóanyag 8. terméktípusba tartozó biocid termékekben történő felhasználásának jóváhagyásáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a biocid termékek forgalmazásáról és felhasználásáról szóló, 2012. május 22-i 528/2012/EU európai parlamenti és tanácsi rendeletre (1) és különösen annak 89. cikke (1) bekezdésének harmadik albekezdésére,
   mivel:

               (1)

               Az 1062/2014/EU felhatalmazáson alapuló bizottsági rendelet (2) megállapítja azon létező hatóanyagok jegyzékét, amelyeket a biocid termékekben való felhasználásuk jóváhagyásának lehetősége szempontjából értékelni kell. E jegyzékben a kálium-szorbát is szerepel.

               (2)

               A 98/8/EK európai parlamenti és tanácsi irányelv (3) 16. cikke (2) bekezdésének megfelelően sor került a kálium-szorbátnak az említett irányelv V. melléklete szerinti – az 528/2012/EU rendelet V. mellékletében meghatározott 8. terméktípusnak megfelelő – 8. terméktípusban (faanyagvédő szerek) való felhasználás tekintetében történő értékelésére.

               (3)

               Az ügyben Németországot jelölték ki értékelő illetékes hatóságnak; ilyen minőségében eljárva Németország az 1451/2007/EK bizottsági rendelet (4) 14. cikke (4) és (6) bekezdésének megfelelően 2010. október 10-én benyújtotta a Bizottságnak az értékelő jelentést és kapcsolódó ajánlásait.

               (4)

               Az 1062/2014/EU felhatalmazáson alapuló rendelet 7. cikke (1) bekezdésének b) pontja értelmében a biocid termékekkel foglalkozó bizottság 2014. december 4-én megfogalmazta az Európai Vegyianyag-ügynökség véleményét, amelyben figyelembe vette az értékelő illetékes hatóság következtetéseit.

               (5)

               Az említett vélemény szerint a 8. terméktípusba tartozó, kálium-szorbátot tartalmazó biocid termékek – a hatóanyag felhasználásával kapcsolatos bizonyos feltételek betartása esetén – várhatóan megfelelnek a 98/8/EK irányelv 5. cikkében meghatározott követelményeknek.

               (6)

               Ezért helyénvaló jóváhagyni a kálium-szorbátnak a 8. terméktípusba tartozó biocid termékekben, az említett előírások és feltételek betartása mellett történő felhasználását.

               (7)

               Egy adott hatóanyag jóváhagyását megelőzően ésszerű időtartamot kell biztosítani arra, hogy az érdekelt felek megtehessék az új követelmények teljesítéséhez szükséges előkészítő intézkedéseket.

               (8)

               Az ebben a rendeletben előírt intézkedések összhangban vannak a Biocid Termékek Állandó Bizottságának véleményével,

         ELFOGADTA EZT A RENDELETET:
   1. cikk
   A Bizottság jóváhagyja, hogy a kálium-szorbátot a 8. terméktípusba tartozó biocid termékekben – a mellékletben szereplő előírások és feltételek betartása mellett – hatóanyagként felhasználják.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. szeptember 28-án.

            a Bizottság részéről

            az elnök

         Jean-Claude JUNCKER

      (1)  HL L 167., 2012.6.27., 1. o.

      (2)  A Bizottság 2014. augusztus 4-i 1062/2014/EU felhatalmazáson alapuló rendelete a biocid termékekben található valamennyi létező hatóanyag szisztematikus vizsgálatára irányuló, az 528/2012/EU európai parlamenti és tanácsi rendeletben említett munkaprogramról (HL L 294., 2014.10.10., 1. o.).

      (3)  Az Európai Parlament és a Tanács 1998. február 16-i 98/8/EK irányelve a biocid termékek forgalomba hozataláról (HL L 123., 1998.4.24., 1. o.).

      (4)  A Bizottság 2007. december 4-i 1451/2007/EK rendelete a biocid termékek forgalomba hozataláról szóló 98/8/EK európai parlamenti és tanácsi irányelv 16. cikkének (2) bekezdésében említett 10 éves munkaprogram második szakaszáról (HL L 325., 2007.12.11., 3. o.).

      MELLÉKLET

                  Közhasználatú név

                  IUPAC-név
                  Azonosító számok

                  A hatóanyag minimális tisztasági foka (1)

                  Jóváhagyás dátuma

                  Jóváhagyás lejárta

                  Terméktípus

                  Egyedi feltételek

                  Kálium-szorbát

                  IUPAC-név:
                  Kálium-(E,E)-hexa-2,4-dienoát
                  EK-szám: 246-376-1
                  CAS-szám: 24634-61-5

                  990 g/kg

                  2016. december 1.

                  2026. november 30.

                  8.

                  A termék értékelése során különleges figyelmet kell fordítani az engedélyezés iránti kérelemben foglalt olyan felhasználásokhoz kapcsolódó expozíciókra, kockázatokra és hatékonyságra, amelyekre a hatóanyag uniós szinten folytatott kockázatértékelése nem terjedt ki.
                  A biocid termékek esetében az engedélyezés feltételei a következők:

                              (1)

                              az ipari és a foglalkozásszerű felhasználók számára biztonságos munkafolyamatokat és megfelelő szervezeti intézkedéseket kell meghatározni. A termékeket megfelelő egyéni védőfelszereléssel kell használni, ha az expozíció mértéke más módon nem csökkenthető elfogadható szintre.

                              (2)

                              Megfelelő kockázatcsökkentő intézkedéseket kell hozni a felszín alatti víz védelme érdekében. Különösen:a termékek címkéjén és – amennyiben van – biztonsági adatlapján fel kell tüntetni a következőket:

                                          a)

                                          az ipari felhasználásnak zárt helyen vagy folyadékot át nem eresztő, szilárd aljzatú, gáttal védett helyen kell történnie;

                                          b)

                                          továbbá a frissen kezelt faanyagot a kezelést követően fedett helyen vagy folyadékot át nem eresztő, szilárd aljzatú helyen – illetve mindkét feltételnek megfelelő helyen – kell tárolni a talajba vagy vízbe történő közvetlen kibocsátás elkerülése érdekében;

                                          c)

                                          valamint hogy a termék felhasználása során kiszivárgott minden szerfelesleget újrafelhasználás vagy ártalmatlanítás céljából össze kell gyűjteni.

         (1)  Az ebben az oszlopban jelzett tisztaság a 98/8/EK irányelv 16. cikkének (2) bekezdése alapján végzett értékeléshez használt hatóanyag minimális tisztasági fokának felel meg. A forgalomba hozott termékben lévő hatóanyag ezzel megegyező, de ettől eltérő tisztaságú is lehet, ha az értékelt hatóanyaggal technikailag bizonyítottan egyenértékű.


title: A Bizottság 1046/2011/EU végrehajtási rendelete ( 2011. október 19. ) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               20.10.2011

               HU

               Az Európai Unió Hivatalos Lapja

               L 275/25

         A BIZOTTSÁG 1046/2011/EU VÉGREHAJTÁSI RENDELETE
   (2011. október 19.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2) és különösen annak 136. cikke (1) bekezdésére,
   mivel:
   Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket,
   ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet 2011. október 20-án lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. október 19-én.

            a Bizottság részéről, az elnök nevében,
         José Manuel SILVA RODRÍGUEZ

            mezőgazdasági és vidékfejlesztési főigazgató

      (1)  HL L 299., 2007.11.16., 1. o.

      (2)  HL L 157., 2011.6.15., 1. o.

      MELLÉKLET
      Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100 kg)

                  KN-kód

                  Országkód (1)

                  Behozatali átalányérték

                  0702 00 00

                  EC

                  31,1

                  MA

                  43,8

                  MK

                  53,3

                  ZA

                  35,6

                  ZZ

                  41,0

                  0707 00 05

                  TR

                  142,5

                  ZZ

                  142,5

                  0709 90 70

                  EC

                  33,4

                  TR

                  133,8

                  ZZ

                  83,6

                  0805 50 10

                  AR

                  54,2

                  CL

                  60,5

                  TR

                  65,3

                  UY

                  56,8

                  ZA

                  75,9

                  ZZ

                  62,5

                  0806 10 10

                  BR

                  217,2

                  CL

                  71,4

                  MK

                  110,6

                  TR

                  122,0

                  ZA

                  64,2

                  ZZ

                  117,1

                  0808 10 80

                  AR

                  61,9

                  BR

                  62,6

                  CA

                  105,4

                  CL

                  99,9

                  CN

                  58,0

                  NZ

                  119,3

                  US

                  82,9

                  ZA

                  94,8

                  ZZ

                  85,6

                  0808 20 50

                  AR

                  50,6

                  CN

                  63,2

                  TR

                  129,3

                  ZZ

                  81,0

         (1)  Az országoknak az 1833/2006/EK bizottsági rendeletben (HL L 354., 2006.12.14., 19. o.) meghatározott nómenklatúrája szerint. A „ZZ” jelentése „egyéb származás”.


title: A Bizottság 1218/2014/EU végrehajtási rendelete ( 2014. november 13. ) a 206/2010/EU rendelet I. és II. mellékletének a tenyésztésre, termelésre vagy vágásra szánt háziasított sertésfélék és az azokból nyert friss hús Unióba történő behozatalára vonatkozó állat-egészségügyi bizonyítványminta Trichinellára vonatkozó állat-egészségügyi követelmények tekintetében történő módosításáról  EGT-vonatkozású szöveg

text:
               14.11.2014

               HU

               Az Európai Unió Hivatalos Lapja

               L 329/20

         A BIZOTTSÁG 1218/2014/EU VÉGREHAJTÁSI RENDELETE
   (2014. november 13.)
   a 206/2010/EU rendelet I. és II. mellékletének a tenyésztésre, termelésre vagy vágásra szánt háziasított sertésfélék és az azokból nyert friss hús Unióba történő behozatalára vonatkozó állat-egészségügyi bizonyítványminta Trichinellára vonatkozó állat-egészségügyi követelmények tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az egyes élő patás állatok Közösségbe történő behozatalára, valamint a Közösségen való átszállítására vonatkozó állat-egészségügyi szabályok megállapításáról, a 90/426/EGK és 92/65/EGK irányelv módosításáról, valamint a 72/462/EGK irányelv hatályon kívül helyezéséről szóló, 2004. április 26-i 2004/68/EK tanácsi irányelvre (1) és különösen annak 13. cikke (1) bekezdésének e) pontjára,
   tekintettel az emberi fogyasztásra szánt állati eredetű termékek termelésére, feldolgozására, forgalmazására és behozatalára irányadó állat-egészségügyi szabályok megállapításáról szóló, 2002. december 16-i 2002/99/EK tanácsi irányelvre (2) és különösen annak 9. cikke (2) bekezdése b) pontjára és 9. cikke (4) bekezdésére,
   tekintettel az állati eredetű élelmiszerek különleges higiéniai szabályainak megállapításáról szóló, 2004. április 29-i 853/2004/EK európai parlamenti és tanácsi rendeletre (3) és különösen annak 7. cikke (2) bekezdésének a) pontjára,
   mivel:

               (1)

               A 206/2010/EU bizottsági rendelet (4) bizonyos, élő állatokat vagy friss húst tartalmazó szállítmányok Unióba való behozatala tekintetében követelményeket állapít meg többek között az állat-egészségügyi bizonyítvánnyal kapcsolatban. A rendelet értelmében a patás állatok szállítmányainak az Unióba való behozatala csak bizonyos követelmények teljesülése esetén engedélyezett, és ha a szállítmányt a rendeletben megállapított vonatkozó állat-egészségügyi bizonyítványminta alapján kiállított megfelelő állat-egészségügyi bizonyítvány kíséri.

               (2)

               A tenyésztésre és/vagy termelésre, valamint azonnali levágásra szánt, háziasított sertésfélék Unióba történő behozatalára vonatkozó állat-egészségügyi bizonyítványmintákat a 206/2010/EU rendelet I. mellékletet tartalmazza „POR-X” és „POR-Y” mintaként. Az említett minták nem tartalmaznak Trichinellára vonatkozó garanciákat.

               (3)

               A háziasított sertésfélék friss húsának az Unióba történő behozatalára vonatkozó állat-egészségügyi bizonyítványminta a 206/2010/EU rendelet II. mellékletében „POR” mintaként szerepel. Ez a minta tartalmazza a Trichinellára vonatkozó garanciákat.

               (4)

               A 2075/2005/EK bizottsági rendelet (5) szabályokat állapít meg a Trichinellával való fertőzésre fogékony állatfajok állati testéből való mintavételezéssel kapcsolatban, valamint a háziasított sertésféléket tartó gazdaságok státusának meghatározása céljából.

               (5)

               A 2075/2005/EK rendeletet módosító 216/2014/EU bizottsági rendelet (6) vágáskor a vizsgálati előírásoktól való eltérést tesz lehetővé a hivatalosan ellenőrzött állatszállási feltételeket alkalmazónak elismert gazdaságok számára. Az 1114/2014/EU bizottsági végrehajtási rendelet (7) ezenfelül azt is meghatározza, hogy házisertést tartó gazdaság többek között csak akkor lehet ellenőrzött állatszállási feltételeket alkalmazónak elismert, ha az élelmiszer-ipari vállalkozó a gazdaságba csak akkor hoz be új állatokat, ha azok szintén hivatalosan ellenőrzött állatszállási feltételeket alkalmazónak elismert gazdaságokból származnak és érkeznek.

               (6)

               A 206/2010/EU rendelet I. mellékletében szereplő „POR-X” és „POR-Y” bizonyítványmintát, valamint a rendelet II. mellékletében szereplő „POR” bizonyítványmintát módosítani kell annak érdekében, hogy tükrözzék a háziasított sertésfélék és az azokból nyert friss hús behozatalára vonatkozó, a 216/2014/EU rendelettel módosított 2075/2005/EK rendeletben meghatározott követelményeket. A háziasított sertésfélét tartó származási gazdaság tekintetében szerepeltetni vagy adott esetben módosítani kell a hivatalos elismerésére vonatkozó információt a bizonyítványmintában annak érdekében, hogy a tagállamok vágáskor a megfelelő trichinellavizsgálati eljárásokat alkalmazhassák, és hogy a tenyésztésre és/vagy termelésre szánt háziasított sertéseket tartó rendeltetési gazdaságok státusa ne kerüljön veszélybe, valamint hogy a friss hús biztonságossága garantált legyen.

               (7)

               A hatósági állatorvosnak az ellenőrzött állatszállási feltételekre vonatkozóan a Trichinella tekintetében kiegészítő garanciákkal és egyedi feltételekkel kell kiegészítenie a „POR-X”, a „POR-Y” és a „POR” állat-egészségügyi bizonyítványmintákat.

               (8)

               A 206/2010/EU rendeletet ezért ennek megfelelően módosítani kell.

               (9)

               A háziasított sertésfélék és az azokból nyert friss hús Unióba történő behozatalában bekövetkező zavarok elkerülése érdekében az e rendelettel bevezetett módosítások hatálybalépését megelőzően a 206/2010/EU rendeletnek megfelelően kiállított állat-egészségügyi bizonyítványok használatát egy átmeneti időszakban bizonyos feltételek mellett engedélyezni kell.

               (10)

               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

         ELFOGADTA EZT A RENDELETET:
   1. cikk
   A 206/2010/EU rendelet a következőképpen módosul:

               1.

               Az I. melléklet 1. részében az egyedi feltételek az alábbi bejegyzéssel egészülnek ki:

                           „»XI«

                           :

                           a 2075/2005/EK rendelet 8. cikkének megfelelően hivatalosan ellenőrzött állatszállási feltételeket alkalmazónak elismert gazdaságok vagy területi egységek.”

               2.

               Az I. melléklet 2. részében található „POR-X” állat-egészségügyi bizonyítványminta a következőképpen módosul:

                           a)

                           a szöveg a II.1.2. pont után a következő II.1.3. ponttal egészül ki:

                                       „(2) (10) [II.1.3.

                                       olyan háziasított sertésfélék, amelyek a 2075/2005/EK rendelet 8. cikkével összhangban hivatalosan ellenőrzött állatszállási feltételeket alkalmazónak elismert gazdaságból származnak, vagy nem elválasztottak, és öt hétnél fiatalabbak.]”

                           b)

                           a (9) lábjegyzet után a következő lábjegyzetet kell beszúrni:

                                       „(10)

                                       Csak azokra a harmadik országokra vonatkozik, amelyeknél a 206/2010/EU rendelet I. melléklete 1. részének 6. »Egyedi feltételek« oszlopában a »XI« megjelölés szerepel.”

               3.

               Az I. melléklet 2. részében található „POR-Y” állat-egészségügyi bizonyítványminta a következőképpen módosul:

                           a)

                           a szöveg a II.1.2. pont után a következő II.1.3. ponttal egészül ki:

                                       „(2) (5) [II.1.3.

                                       olyan háziasított sertésfélék, amelyek a 2075/2005/EK rendelet 8. cikkével összhangban hivatalosan ellenőrzött állatszállási feltételeket alkalmazónak elismert gazdaságból származnak, vagy nem elválasztottak, és öt hétnél fiatalabbak.]”

                           b)

                           a (4) lábjegyzet után a következő lábjegyzetet kell beszúrni:

                                       „(5)

                                       Csak azokra a harmadik országokra vonatkozik, amelyeknél a 206/2010/EU rendelet I. melléklete 1. részének 6. »Egyedi feltételek«oszlopában a »XI« megjelölés szerepel.”

               4.

               A II. melléklet 2. részében a KG (Kiegészítő garanciák) jegyzéke az alábbi „K” bejegyzéssel egészül ki:

                           „»K«

                           :

                           a 2075/2005/EK rendelet 8. cikkének megfelelően hivatalosan ellenőrzött állatszállási feltételeket alkalmazónak elismert gazdaságok vagy területi egységek.”

               5.

               Az I. melléklet 2. részében található „POR” állat-egészségügyi bizonyítványminta a következőképpen módosul:

                           a)

                           a II.1.3. pont helyébe a következő szöveg lép:

                                       „II.1.3.

                                       a hús megfelel a húsban előforduló Trichinella hatósági vizsgálatára vonatkozó különös szabályok megállapításáról szóló 2075/2005/EK rendelet előírásainak és különösen:

                                       (1) vagy

                                       [vizsgálata emésztéses módszerrel megtörtént, és negatív eredménnyel zárult;]

                                       (1) vagy

                                       [fagyasztó kezelést kapott a 2075/2005/EK rendelet II. melléklete szerint;]

                                       (1) (7) vagy

                                       [olyan háziasított sertésféléktől származik, amelyek a 2075/2005/EK rendelet 8. cikkével összhangban hivatalosan ellenőrzött állatszállási feltételeket alkalmazónak elismert gazdaságból származnak, vagy nem elválasztottak, és öt hétnél fiatalabbak.]”

                           b)

                           a (6) lábjegyzet után a következő lábjegyzetet kell beszúrni:

                                       „(7)

                                       Csak azokra a harmadik országokra vonatkozik, amelyeknél a 206/2010/EU rendelet II. melléklete 1. részének »KG« oszlopában a »K« megjelölés szerepel.”

         2. cikk
   A 2015. március 31-ig tartó átmeneti időszakban továbbra is behozhatók az Unió területére azon élő állatok vagy friss húsfélék szállítmányai, amelyeket a 206/2010/EU rendelet e rendelet hatálybalépését megelőző változatának I. mellékletében szereplő „POR-X” és „POR-Y”, illetve az említett rendelet e rendelet hatálybalépését megelőző változatának II. mellékletében szereplő „POR” állat-egészségügyi bizonyítványmintán alapuló, legkésőbb 2015. március 1-jéig kiállított megfelelő bizonyítvány kísér.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. november 13-án.

            a Bizottság részéről

            az elnök

         Jean-Claude JUNCKER

      (1)  HL L 139., 2004.4.30., 321. o.

      (2)  HL L 18., 2003.1.23., 11. o.

      (3)  HL L 139., 2004.4.30., 55. o.

      (4)  A Bizottság 2010. március 12-i 206/2010/EU rendelete az egyes állatoknak és a friss húsnak az Európai Unióba való behozatalára engedéllyel rendelkező harmadik országok, e harmadik országok területei vagy területeinek részei jegyzékeinek, valamint az állat-egészségügyi bizonyítványra vonatkozó követelmények megállapításáról (HL L 73., 2010.3.20., 1. o.).

      (5)  A Bizottság 2005. december 5-i 2075/2005/EK rendelete a húsban előforduló trichinella hatósági vizsgálatára vonatkozó különös szabályok megállapításáról (HL L 338., 2005.12.22., 60. o.).

      (6)  A Bizottság 2014. március 7-i 216/2014/EU rendelete a húsban előforduló trichinella hatósági vizsgálatára vonatkozó különös szabályok megállapításáról szóló 2075/2005/EK rendelet módosításáról (HL L 69., 2014.3.8., 85. o.).

      (7)  A Bizottság 2014. október 21-i 1114/2014/EU végrehajtási rendelete a húsban előforduló trichinella hatósági vizsgálatára vonatkozó különös szabályok megállapításáról szóló 2075/2005/EK rendelet módosításáról (HL L 302., 2014.10.22., 46. o.).


title: A Bizottság 600/2013/EU végrehajtási rendelete ( 2013. június 24. ) az 555/2008/EK rendeletnek a horvátországi borászati termékekre vonatkozóan meghatározott átmeneti időszak során végzendő izotópos elemzések tekintetében történő módosításáról

text:
               25.6.2013

               HU

               Az Európai Unió Hivatalos Lapja

               L 172/13

         A BIZOTTSÁG 600/2013/EU VÉGREHAJTÁSI RENDELETE
   (2013. június 24.)
   az 555/2008/EK rendeletnek a horvátországi borászati termékekre vonatkozóan meghatározott átmeneti időszak során végzendő izotópos elemzések tekintetében történő módosításáról
   AZ EURÓPAI BIZOTTSÁG,
   tekintettel a Horvátország csatlakozási szerződésére (1) és különösen annak 3. cikke (4) bekezdésére,
   tekintettel a Horvátország csatlakozási okmányára (2) és különösen annak 41. cikke (1) bekezdésére,
   mivel:

               (1)

               Horvátországnak az Európai Unióhoz való csatlakozására tekintettel indokolt egyedi szabályokat megállapítani a borászati termékeknek az 555/2008/EK bizottsági rendelet (3) 87. cikkében foglaltak szerint elvégzendő izotópos elemzésére vonatkozóan. Az izotópos elemzés a borágazatban ellenőrzés és a csalás elleni küzdelem céljából alkalmazott analitikai módszer, amely rendkívül speciális tudományos szakismereteket és műszaki berendezéseket igényel. Horvátország nem rendelkezik az e módszer alkalmazásához szükséges eszközökkel. Az ellenőrzési eljárások egységes alkalmazásának biztosítása érdekében indokolt előírni, hogy egy meghatározott időszak során, amely Horvátország számára lehetőséget biztosít a szóban forgó feladat teljesítéséhez szükséges szakismeretek és berendezések megszerzésére, az elemzéseket Horvátország nevében a Közös Kutatóközpont végezze el.

               (2)

               Az 555/2008/EK rendeletet ezért ennek megfelelően módosítani kell.

               (3)

               Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,

         ELFOGADTA EZT A RENDELETET:
   1. cikk
   Az 555/2008/EK rendelet 89. cikke helyébe a következő szöveg lép:

      „89. cikk
      A 2015. június 30-ig tartó időszakban – a megfelelő analitikai eszközök üzembe helyezéséig – Horvátország bormintáit a Közös Kutatóközpontba küldi elemzésre.
      Horvátország kijelölhet egy illetékes szervet, amely jogosult hozzáférni a területén vett mintákra vonatkozó adatokhoz.”

   2. cikk
   Hatálybalépés
   Ez a rendelet Horvátország csatlakozási szerződésének hatálybalépése esetén, annak hatálybalépése napján lép hatályba.
   Ez a rendelet 2015. június 30-án hatályát veszti.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. június 24-én.

            a Bizottság részéről

            az elnök

         José Manuel BARROSO

      (1)  HL L 112., 2012.4.24., 10. o.

      (2)  HL L 112., 2012.4.24., 21. o.

      (3)  HL L 170., 2008.6.30., 1. o.


title: A Bizottság 1389/2014/EU végrehajtási rendelete ( 2014. december 16. ) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról (Beaufort [OEM])

text:
               24.12.2014

               HU

               Az Európai Unió Hivatalos Lapja

               L 369/64

         A BIZOTTSÁG 1389/2014/EU VÉGREHAJTÁSI RENDELETE
   (2014. december 16.)
   az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról (Beaufort [OEM])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
   mivel:

               (1)

               Az 1151/2012/EU rendelet 53. cikke (1) bekezdésének első albekezdésével összhangban a Bizottság megvizsgálta Franciaország kérelmét, amely a 637/2011/EK rendelettel (2) módosított 1107/96/EK bizottsági rendelet (3) alapján bejegyzett „Beaufort” oltalom alatt álló eredetmegjelöléshez kapcsolódó termékleírás módosításának jóváhagyására irányul.

               (2)

               A szóban forgó módosítás az 1151/2012/EU rendelet 53. cikkének (2) bekezdése értelmében nem tekinthető kisebb jelentőségűnek, ezért a Bizottság a módosítás iránti kérelmet az említett rendelet 50. cikke (2) bekezdésének a) pontja alapján közzétette az Európai Unió Hivatalos Lapjában
                   (4).

               (3)

               A Bizottsághoz nem érkezett az 1151/2012/EU rendelet 51. cikke szerinti felszólalás, ezért a termékleírás módosítását jóvá kell hagyni,

         ELFOGADTA EZT A RENDELETET:
   1. cikk
   A „Beaufort” (OEM) elnevezéshez kapcsolódó termékleírásnak az Európai Unió Hivatalos Lapjában közétett módosítása jóváhagyásra kerül.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. december 16-án.

            a Bizottság részéről,

            az elnök nevében,

         Phil HOGAN

            a Bizottság tagja

      (1)  HL L 343., 2012.12.14., 1. o.

      (2)  A Bizottság 2011. június 29-i 637/2011/EU rendelete az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról (Beaufort [OEM]) (HL L 170., 2011.6.30., 30. o.).

      (3)  A Bizottság 1996. június 12-i 1107/96/EK rendelete a 2081/92/EGK tanácsi rendelet 17. cikkében megállapított eljárás szerint a földrajzi jelzések és eredetmegjelölések bejegyzéséről (HL L 148., 1996.6.21., 1. o.)

      (4)  HL C 260., 2014.8.9., 24. o.